**Huawei** (po čínsky: 华为技术有限公司 ), plným názvom **Huawei Technologies Co. Ltd.**, je čínska nadnárodná telekomunikačná a hardvérová spoločnosť, dodávateľ informačných a komunikačných riešení, so sídlom v Šen-čene. Podľa obratu bol v roku 2010 najväčšou čínskou a druhou najväčšou svetovou spoločnosťou (za spoločnosťou Ericsson), vyrábajúcou telekomunikačné zariadenia, a v roku 2012 sa stal jednotkou. Počas roka 2014 sa dostal z piateho na tretie miesto v predaji smartfónov (predal ich 75 miliónov). V roku 2015 predal vyše 100 miliónov smartfónov, čím sa stal jednotkou v Číne a celosvetovo sa radí v roku 2018 za juhokórejským koncernom Samsung na druhú pozíciu. V roku 2019 Čínsky Huawei jediný vzrástol spomedzi veľkých výrobcov medziročne dvojciferným tempom, v treťom štvrťroku predal 65,8 milióna inteligentných telefónov, čo znamená medziročný nárast o 26 %.

Názov
-----

Podľa zakladateľa spoločnosti Žena Čeng-feja názov Huawei pochádza zo sloganu, ktorý videl na stene - *Zhonghua youwei*, čo znamená "Čína má sľub" (中华有为, *Zhōnghuá yǒuwéi)*, keď zakladal spoločnosť a potreboval meno. *Zhonghua* alebo *Hua* znamená Čína a *youwei* znamená *sľubný*, *ukázať sľub*. Názov Huawei má tiež preklad "skvelý úspech" alebo "Čína je schopná", čo sú tiež možnosti prekladu názvu. V Pchin-jine sa názov píše *Huáwéi,* a vyslovuje sa "chuá uéi" [xwǎwéi] v mandarínskej čínstine. V kantónčine je názov prepísaný Jyutpingom v podobe *Waa4-wai4* a vyslovuje sa [wȁːwɐ̏i]. Spoločnosť uvažovala o zmene názvu v angličtine z obavy, že pre nečíňanov bude ťažké vysloviť jej meno, avšak rozhodla si meno ponechať a namiesto toho spustila kampaň na rozpoznávanie mien, aby povzbudila výslovnosť bližšie k slovu "Hua-wei".

Vlastníctvo
-----------

Huawei je nezávislá súkromná, čisto zamestnancami vlastnená spoločnosť. Zamestnanci vlastnia spoločnosť prostredníctvom Programu vlastníctva zamestnancov, ktorý existuje od vzniku spoločnosti. V roku 2018 vlastnilo akcie 96 768 zamestnancov alebo bývalých zamestnancov, akcionárov. Zakladateľ Žen Čeng-fej vlastní 1,14 percenta akcií. 

Zamestnanci vlastniaci akcie majú právo hlasovať pri voľbe členov Komisie zástupcov, za každú vlastnenú akciu majú jeden hlas. Táto komisia následne zvolí Predstavenstvo spoločnosti a dozornú radu. Predstavenstvo spoločnosti ďalej zvolí výkonný výbor predstavenstva, ktorý sa skladá z podpredsedov a výkonných riaditeľov. Dozorná rada volí výkonný výbor dozornej rady, ktorý tvorí Predseda a ďalší výkonní členovia výboru dozornej rady. 

Posledné voľby rozhodlo 86 514 akcionárov, ktorí zvolili 115 zástupcov v 416 volebných miestach po celom svete.

Produkty a služby
-----------------

Sídlo spoločnosti v Šen-čene v provincii Kuang-tung v Číne
Huawei je organizovaný do troch hlavných obchodných segmentov:

* Obchodná skupina Carrier Network - poskytuje bezdrôtové siete, pevné siete, globálne služby, softvér carrier, core siete a sieťové energetické riešenia, ktoré prevádzkujú telekomunikační operátori.
* Obchodná skupina Enterprise - Huawei dátové centrá a dátové úložiská.
* Spotrebiteľská obchodná skupina - je tvorená "1 + 8 + N". "1" reprezentuje mobilné telefóny, "8" reprezentuje tablety, PC, zariadenia virtuálnej reality, Wearables príslušenstvo, teda príslušenstvo, ktoré sa nosí na tele, smart obrazovky, smart audio, smart reproduktory a head units, teda príslušenstvo, ktoré sa nosí na hlave. "N" predstavuje všadeprítomný internet vecí (loT) zariadenia.

V januári 2011 Huawei oznámil svoj podnikateľský zámer poskytovať sieťovú infraštruktúru, pevnú a bezdrôtovú komunikáciu, dátové centrá a riešenia cloud computing pre globálnych telekomunikačných klientov.

### Telekomunikačné siete

Core network riešenia Huaweiu ponúkajú mobilné a fixné softswitche vrátane home location register ďalšej generácie a Multimediálne subsystémy internetového protokolu. Huawei tiež ponúka xDSL, pasívnu optickú sieť a pasívnu optickú sieť ďalšej generácie na single platforme. Spoločnosť má v ponuke i mobilnú infraštruktúru, širokopásmový prístup, service provider routre a switche. Softwareové produkty zahŕňajú platformy na poskytovanie služieb (SDPs), BSSs, komunikačný protokol Rich Communication Suite a riešenia digitálny domov a mobilná kancelária.

### Globálne služby

Huawei Globálne Služby alebo Huawei Global Services poskytujú telekomunikačným operátorom vybavenie na výstavbu a prevádzku sietí a taktiež konzultačné a inžinierske služby na zlepšenie prevádzkovej efektívnosti. K tomuto patria služby sieťovej integrácie, napríklad tie pre mobilné a pevné siete, zabezpečovacie služby, napríklad bezpečnosť siete a vzdelávacie služby, napríklad odborné poradenstvo.

### Zariadenia

Divízia Huawei Zariadení vyrába zariadenia bielej techniky pre poskytovateľov služieb a to USB modemy, bezdrôtové modemy, bezdrôtové routre pre mobilnú Wi-Fi sieť, vstavané moduly, pevné bezdrôtové terminály, bezdrôtové gateways, set-top boxy, mobilné telefóny a video produkty. Huawei tiež produkuje a predáva množstvo zariadení pod vlastným názvom, napríklad IDEOS inteligentné telefóny, tablet PC a Huawei Smartwatch.

### Mobilné telefóny

Huawei vyrába mobilné telefóny, ktoré sa predávajú aj na Slovensku. Od apríla 2018 sa predáva rad P20/P20 Pro (resp. od novembra 2018 Mate 20/Mate 20 Pro), od mája 2019 rad P30 a od marca 2020 rad P40. Varianty Pro patria k najlepšie hodnoteným fotomobilom.

Niektoré modely:

* Huawei G300
* Huawei P7
* Huawei P8
* Huawei P9
* Huawei P10
* Huawei P20/P20 Pro/P20 Lite
* Huawei Mate 20, Mate 20 Pro
* Huawei P30/P30 Pro/P30 Lite
* Huawei Nova 5
* Huawei P40, Huawei P40 Pro, Huawei P40 Pro+
* Huawei Mate 40, Mate 40 Pro, Huawei Mate 40 Porsche Design, Mate 40 Pro Porsche Design

### Tablety

K prístrojom Huawei neodmysliteľne patria taktiež tablety, vhodné pre sledovanie videí (Huawei MediaPad).

### Wearables

Wearables, čiže nositeľné príslušenstvo, slúžia napríklad na meranie času, srdcového tepu, počtu krokov alebo len ako slúchadlá. Najúspešnejšie – Huawei Watch, sú stále hodnotené ako jedny z najlepších hodiniek na trhu a ako také získali veľký počet ocenení.

Referencie
----------

1. ↑
2. ↑
3. ↑
4. ↑  Xiaomi oslavuje, je trojkou vo smartphonoch [analýza] Viac na: [http://www.mobilmania.cz/clanky/xiaomi-slavi-je-trojkou-ve-smartphonech-analyza/sc-3-a-1328707/default.aspx http://www.mobilmania.cz/clanky/xiaomi-slavi-je -trojkou-vo-smartphonoch-analyza / sc-3-a-1328707 / default.aspx]
5. ↑   *http: //www.tharawat- magazine.com/trending/2253-top-5-largest-smartphone-companies-in-the-world.html?showall=1* [online]. [Cit. 2019-06-14]. Dostupné online. Archivované 2015-12-26 z originálu.
6. ↑
7. ↑  Huawei overtakes Apple as world No. 2 smartphone seller, gains ground in China. reuters.com.
8. ↑   *Predaj smartfónov: Huawei, Samsung a OPPO zvýšili svoje trhové podiely, Apple a Xiaomi klesli* [online]. Nextech, 28.11.2019, [cit. 2020-06-17]. Dostupné online.
9. ↑   *"任正非：华为名源自中华有为 我们要教外国人怎么念\_科技频道\_凤凰网"* [online]. tech.ifeng.com, 3.6.2019, [cit. 2020-06-17]. [archivované z originálu :  Dostupné online.]
10. ↑   *"中华"* [online]. MDBG, [cit. 2020-06-17]. Dostupné online.
11. ↑   *"有为"* [online]. MDBG, [cit. 2020-06-17]. Dostupné online.
12. ↑  VASWANI, Karishma. *Huawei: The story of a controversial company* [online]. bbc.co.uk, 6.3.2019, [cit. 2020-06-17]. Dostupné online.
13. ↑   *"华为"* [online]. MDBG, [cit. 2020-06-17]. Dostupné online.
14. ↑  LEE, Amanda; SOO, Zen. *Wow Way or Huawei? A readable Chinese brand is the first key in unlocking America’s market* [online]. South China Morning Post, 10.1.2018, [cit. 2020-06-17]. Archivované :. Dostupné online.
15. ↑  MILLER, Matthew. *Huawei launches unlocked Mate 10 Pro in US, backed by Wonder Woman* [online]. www.zdnet.com, 10.1.2018, [cit. 2020-06-17]. Archivované :. Dostupné online.
16. ↑   *Who owns Huawei?* [online]. www.huawei.com, [cit. 2020-06-17]. Dostupné online.
17. ↑  ROLL, Martin. *Huawei – Transforming A Chinese Technology Business To A Global Brand* [online]. Martin Roll Business & Brand Leadership www.martinroll.com, Február 2018, [cit. 2020-06-17]. Dostupné online.
18. ↑   *Huawei Consumer Business Group 2019 Business Results* [online]. Huawei, 1.4.2020, [cit. 2020-06-17]. Dostupné online. Archivované 2020-06-14 z originálu.
19. ↑   *Huawei Reports FY10 Revenues of CNY185.2 Billion, Up 24.2%; Net Profit of CNY23.8 Billion, Up 30.0%* [online]. Huawei, [cit. 2020-06-17]. Dostupné online. Archivované 2012-02-04 z originálu.
20. 1 2   *Information on the Company* [online]. Huawei, [cit. 2020-06-17]. Dostupné online. Archivované 2011-07-24 z originálu.
21. ↑   *Huawei Watch: Probably the Best Looking Android Smartwatch so far* [online]. www.smartwatchcrunch.com, [cit. 2020-06-17]. Dostupné online. Archivované 2015-04-02 z originálu.
22. ↑  CHYEN YEE, Lee; YUNTAO, Huang. *INTERVIEW - Huawei makes aggressive push in consumer devices* [online]. Reuters, 19.4.2011, [cit. 2020-06-17]. Archivované :. Dostupné online. Archivované 2011-07-10 z originálu.
23. ↑   *Smartphone Reviews* [online]. dxomark.com, [cit. 2019-06-16]. Dostupné online.

Zdroj
-----

* *Tento článok je čiastočný alebo úplný preklad článku Huawei na českej Wikipédii.*
* *Tento článok je čiastočný alebo úplný preklad článku Huawei na anglickej Wikipédii.*